stanford-oval/wikipedia huggingface dataset:
ג'יימס סקוט
ביוגרפיה

הוא נולד בניושו שבמיזורי לג'יימס סקוט האב ומולי תומאס סקוט, שניהם עבדים לשעבר. בשנת 1901 עברה משפחתו לקרתגו, מיזורי, שם למד בתיכון לינקולן.
בשנת 1902 החל לעבוד בחנות המוזיקה של צ'ארלס ל. דומארס, תחילה כשוטף חלונות, ואחר-כך החל לנגן מוזיקה בפסנתר כנגן מדגים בחנות, כולל נגינת קטעים משלו.
הביקוש למוזיקה שלו שכנע את דומארס להדפיס את היצירות הראשונות של סקוט, "A Summer Breeze - March and Two Step", שפורסמו בשנת 1903.
ב־1904 פורסמו שתי יצירות נוספות מאת סקוט, "Fascinator March" ו-"On the Pike March" ונמכרו היטב, אך לא הספיקו כדי להשאיר את דומאר בעסקים ועד מהרה החברה הפסיקה לפרסם.
היסטוריוני הרגטיים, רודי בלש והרייט ג'ניס כתבו, כי בשנת 1905 סקוט נסע לסנט לואיס, מיזורי בחיפוש אחר האליל שלו סקוט ג'ופלין. הוא איתר את ג'ופלין ושאל אם יסכים לקשיב לאחד מהלחנים שלו.
לאחר ששמע את היצירה, הציג אותו ג'ופלין בפני המו"ל שלו, ג'ון סטילוול סטארק, והמליץ לו לפרסם אותה. סטארק פרסם את הקטע כעבור שנה בשם "ראג רגלי צפרדע" ("Frog Legs Rag). הקטע הפך במהרה ללהיט והיה השני במכירות בקטלוג סטארק, שני רק ל-"Maple Leaf Rag" של ג'ופלין. סקוט הפך לכותב קבוע בקטלוגים של סטארק עד 1922.
בשנת 1914 עבר סקוט לקנזס סיטי, מיזורי, שם התחתן עם נורה ג'ונסון, לימד מוזיקה וליווה סרטים אילמים כנגן אורגן וכמעבד ב"תיאטרון פנמה". כל מי שהכיר אותו ציין שעבודת התיאטרון הייתה חלק ניכר מפעילותו. בת דודתו פטסי תומאס סיפרה כי, "כולם כינו אותו 'פרופסור קטן'. הוא תמיד הלך במהירות, מביט בקרקע - היה עובר לידך ברחוב ולעולם לא ראה אותך - נראה תמיד שקוע במחשבות. "
בשנות חייו האחרונות עסק סקוט בהוראה, הלחנה ולהוביל שמיניה מוזיקלית שניגנה בפארקים פאבים לבירה ובתי קולנוע שונים באזור.
עם הגעתם של סרטי קולנוע עם פסקול, הכנסתו ירדה. הוא איבד את עבודתו בתיאטרון, אשתו נפטרה ללא ילדים ובריאותו הידרדרה. הוא עבר להתגורר עם בת דודתו רות קלהאן בקנזס סיטי, קנזס, ואף על פי שסבל ממחלת המיימת באופן כרוני, הוא המשיך להלחין ולנגן בפסנתר.
סקוט נפטר בבית החולים דגלאס ב־30 באוגוסט 1938 בגיל 52 ונקבר לצד אשתו בבית העלמין ווסטלאון.
יצירות ידועות

הקומפוזיציות הידועות ביותר של סקוט כוללות את:
"Climax Rag", "Frog Legs Rag", "Grace and Beauty", "Ophelia Rag" ו-"The Ragtime Oriole"
Scott's first hit, "Frog Legs Rag" (1906)
הערות שוליים

↑  Edward A. Berlin, King of ragtime : Scott Joplin and his era, New York : Oxford University Press, 1994, ISBN 978-0-19-508739-0
↑  David A. Jasen, Ragtime : an encyclopedia, discography, and sheetography, New York : Routledge, 2007, ISBN 978-0-415-97862-0
| --- | --- |
בקרת זהויות :  NLI: 987007401118405171  PLWABN: 9810654400905606  BIBSYS: 3052140  CiNii: DA12247350  GND: 12109538X  ISNI: 0000 0000 8110 1583  LCCN: nr88001175  LNB: 000333409  MusicBrainz: 13074585-c892-4e07-966d-471efa553e75  NKC: pna20191055941  NLA: 55101994  NTA: 112606210  SELIBR: 207918  VIAF: 30384144   WorldCat (עם VIAF): 30384144
ג'ק הולדמן

| --- | --- |

ג'ק הולדמן, בסוף שנות התשעים
 לידה:  18 בדצמבר 1941 הופקינסוויל, ארצות הברית 
 פטירה:  1 בינואר 2002 (בגיל 60) גיינסוויל, ארצות הברית 
 מדינה:  ארצות הברית 
 מקום לימודים:  אוניברסיטת ג'ונס הופקינס, אוניברסיטת אוקלהומה 
 שפות היצירה:  אנגלית 
 אתר רשמי
 
ג'ק הולדמן (באנגלית: Jack Carroll "Jay" Haldeman II‏; 18 בדצמבר 1941 – 1 בינואר 2002) היה סופר מדע בדיוני יהודי-אמריקאי, אחיו הבכור של ג'ו הולדמן, סופר מדע בדיוני ידוע בזכות עצמו. נכון ל-2018 התפרסם בעברית רק אחד מתוך קרוב למאה סיפורים קצרים שכתב, וזאת במסגרת הספר לוחמים חלופיים של סופר המדע הבדיוני היהודי אמריקאי מייק רזניק. אף אחד משמונה הספרים שלו לא תורגם עדיין לעברית. זכה ב-1996 בפרס פניקס וב-1983 היה מועמד לפרס נבולה.
קורות חיים

הולדמן נולד ב-1941, בהופקינסוויל שבקנטקי, למשפחה יהודית אמריקאית. המשפחה נדדה ברחבי ארצות הברית והולדמן גדל בפוארטו ריקו, בניו אורלינס, בוושינגטון הבירה, באלסקה ובמרילנד. למד הנדסת הסביבה וביולוגיה באוניברסיטת אוקלהומה והשלים את התואר הראשון באוניברסיטת ג'ונס הופקינס. בעבודתו כביולוג התמחה בפרזיטולוגיה והשרשור Hymenolepis haldemani נקרא על שמו. היה נשוי במשך עשר שנים לאליס ואב לבת אחת. נישא בשנית לסופרת המדע הבדיוני הקנדית ברברה דלפלייס, לה נשאר נשוי עד פטירתו. החל משנות השבעים ועד פטירתו גר בפלורידה, ליד אחיו ג'ו.
היה חבר אגודת סופרי המדע הבדיוני והפנטזיה האמריקאית מאז 1971, נשיאה במשך שבע שנים ויו"ר שמונה ועידות מדע בדיוני. כמאה סיפורי מדע בדיוני קצרים שכתב התפרסמו במגזיני המדע הבדיוני האמריקאיים השונים, בהם: Omni, Amazing, Fantastic, Isaac Asimov's, Analog, Galaxy, Twilight Zone, Fantasy and Science Fiction ועוד. רבים מסיפורי המדע הבדיוני שלו עסקו בספורט לסוגיו. כמו כן כתב מאמרים מדעיים שונים ואף פרסם ספרי שירה.
ספריו

HIGH STEEL, Tor Books, 1993 (יחד עם ג'ק דאן) (הסיפור הקצר שיצר את הבסיס לספר זה היה מועמד ב-1983 לפרס נבולה)
ECHOES OF THUNDER, Tor Double, 1991 (יחד עם ג'ק דאן)
BILL THE GALACTIC HERO ON THE PLANET OF SLIME ZOMBIES, Avon, 1991 (יחד עם הארי הריסון)
THE FALL OF WINTER, Baen Books, 1986
THE ICEWORLD CONNECTION, Ace, 1983 (תחת שם העט ג'ון קליב)
THERE IS NO DARKNESS, Ace, 1983 (יחד עם ג'ו הולדמן)
PERRY'S PLANET, Bantam, 1980
VECTOR ANALYSIS, Putnam, 1979
הערות שוליים

↑  רשימת סיפורים שהתפרסמו, מתוך האתר של ג'ק הולדמן
↑  "Sports, Science Fiction, and Me", באתר SFF
↑  על ג'ק הולדמן, באתר SFF
↑  רשימת סיפורי הספורט של ג'ק הולדמן ומקומות הפרסום
↑  Summary Bibliography: Jack C. Haldeman, II
↑  על ג'ק הולדמן, באתר Fantastic Fiction
| --- | --- |
בקרת זהויות :  BNE: XX842183  ISNI: 0000 0000 8159 5309  LCCN: n78041331  NDL: 00442180  NKC: xx0009997  VIAF: 79325868   WorldCat (עם VIAF): 79325868
ג'ושוע רולינס

ג'ושוע ג'יימס רולינס (באנגלית: Joshua James Rawlins; נולד ב-23 באפריל 2004 באוסטרליה) הוא כדורגלן אוסטרלי המשחק בעמדת המגן הימני בקבוצת אוטרכט.
קריירת מועדונים

רולינס גדל במחלקת הנוער של פרת' גלורי מליגת העל האוסטרלית. ב-18 בנובמבר 2020 ערך את הופעת הבכורה שלו במועדון, בהפסד 2-1 לשאנגחאי שנחווה במסגרת שלב הבתים של ליגת האלופות האסיאתית לעונת 2020. בסך הכל ערך רולינס ארבע הופעות בשלב הבתים, בו הודחה קבוצתו.
ב-20 בינואר 2021 ערך רולינס את הופעת הבכורה שלו בליגה, בניצחון 5-3 על אדלייד יונייטד במסגרת המחזור הרביעי לעונת 2020/2021. בסך הכל ערך רולינס 12 הופעות ליגה בעונה זו.
במאי 2022 חתם באוטרכט מליגת העל ההולנדית.
ברנדון פלאוורס

| --- | --- |

 לידה:  21 ביוני 1981 (בן 43) הנדרסון, נבדה, ארצות הברית 
 שם לידה:  ברנדון ריצ'רד פלאוורס
 מקום הקמה:  לאס וגאס 
 מוקד פעילות:  ארצות הברית 
 תקופת הפעילות:  מ-2001
 מקום לימודים:  Chaparral High School, Juab High School 
 סוגה:  רוק אלטרנטיבי • סינת'פופ • גל חדש • הארטלנד רוק • פוסט-פאנק
 סוג קול:  טנור 
 שפה מועדפת:  אנגלית 
 כלי נגינה:  פסנתר 
 חברת תקליטים:  איילנד, ורטיגו רקורדס, Marrakesh
 צאצאים:  Ammon Flowers, Gunnar Flowers, Henry Flowers 
 אתר רשמי
 פרופיל ב-IMDb
 
ברנדון ריצ'רד פלאוורס (באנגלית: Brandon Richard Flowers; נולד ב-21 ביוני 1981) הוא זמר וכותב שירים אמריקאי. פלאוורס הוא סולן להקת הרוק האמריקאית, הקילרס. בשנת 2010 הוציא פלאוורס אלבום סולו ראשון בשם Flamingo. אלבום הסולו השני של פלאוורס, The Desired Effect, יצא לאור בשנת 2015.
ביוגרפיה

ברנדון פלאוורס נולד בהנדרסון, נבדה, ארצות הברית. אביו טרי היה בעל מכולת, ואמו ג'ין, עקרת בית. הוא הצעיר מבין שישה ילדים. יש לו ארבע אחיות: סטפני, שלי, איימי ואפריל, ואח אחד, שיין.
כשהיה בן שמונה, עברה משפחתו לפייסון, יוטה. כשהיה בתיכון עבר ברנדון ללאס וגאס כדי לגור עם דודתו וסיים את לימודי תיכון "Chaparral" בשנת 1999.
קריירה > 2001-הווה: הקילרס

פלאוורס הצטרף לקילרס כאשר ראה מודעה בעיתון שפורסמה על ידי חבר הלהקה, דייב קונינג. לאחר מכן הצטרפו הבסיסט מארק סטורמר והמתופף רוני ונוצ'י, והחבורה הפכה לרשמית באוגוסט 2002.
בשנת 2004 יצא לאור אלבומה הראשון של הלהקה, Hot Fuss. האלבום השני, Sam's Town, יצא בשנת 2006, והאלבום השלישי, Day & Age יצא בשנת 2008. אלבום האוסף שלהם, Sawdust יצא בשנת 2007. בשנת 2009, הלהקה הוציאה לאור אלבום הופעה חיה, וDVD שנקראים Live from the Royal Albert Hall.
לאחר הפסקה של מספר שנים בהן חברי הלהקה פנו לקריירות סולו, הוציאה הלהקה את אלבום האולפן הרביעי שלה, Battle Born, בשנת 2012 ובשנת 2017 הוציאה את האלבום החמישי, Wonderful Wonderful.
נכון להיום, הלהקה מכרה מעל 6 מיליון אלבומים בארצות הברית, מעל 5 מיליון אלבומים בבריטניה, ומעל 15 מיליון ברחבי העולם.
קריירה > קריירת סולו > 2010–2011: Flamingo

אלבום הסולו הראשון של ברנדון, Flamingo, יצא לאור ב-6 בספטמבר 2010 בבריטניה ואירלנד, וכשבועיים לאחר מכן, ב-14 בספטמבר, בארצות הברית וקנדה.
הסינגל הראשון מתוך האלבום, "Crossfire", יצא לאור ב-21 ביוני 2010. הקליפ לשיר יצא כחודש לאחר מכן, ב-8 ביולי. בקליפ השתתפה השחקנית שרליז ת'רון. האלבום זכה לשבחים ולביקורות חיוביות ממבקרי המוזיקה והגיע למקום הראשון במצעד האלבומים של בריטניה, שם גם הגיע למעמד זהב.
קריירה > קריירת סולו > 2015–הווה: The Desired Effect

ב-24 בפברואר 2015 הודיע פלאוורס כי אלבומו השני, The Desired Effect, צפוי לצאת לאור ב-18 במאי באותה השנה. ב-23 במרץ, כחודשיים לפני הוצאת האלבום, יצא לאור הסינגל הראשון ממנו, "Can't Deny My Love". ב-13 באפריל 2015 יצא לאור הסינגל השני מהאלבום, "Still Want You", יחד עם הקליפ לשיר. שבועיים לאחר מכן, ב-27 באפריל, יצא לאור הסינגל השלישי מהאלבום, "Lonely Town".
האלבום יצא לאור ב-15 במאי 2015, וכמו אלבום הסולו הקודם של פלאוורס, הגיע גם הוא לפסגת מצעד האלבומים של בריטניה. את האלבום מקדם פלאוורס בסיבוב ההופעות "The Desired Effect Tour", שהחל ב-12 במרץ 2015 וצפוי להסתיים ב-11 באוקטובר באותה השנה.
חיים אישיים

פלאוורס נישא לטאנה ברוק מונדקוסקי ב-2 באוגוסט 2005. לזוג שלושה בנים, אמון, נולד ב-2007, גאנר, נולד ב-2009, והנרי, נולד ב-2011.
פלאוורס הוא מורמוני, והוא חבר בכנסיית ישו המשיח של קדושי אחרית הימים.
דיסקוגרפיה > הקילרס

2004: Hot Fuss
2006: Sam's Town
2008: Day & Age
2012: Battle Born
2017: Wonderful Wonderful
2020: Imploding the Mirage
דיסקוגרפיה > אלבומי אולפן

2010: Flamingo
2015: The Desired Effect
הערות שוליים

↑  מאיה פישר, ‏בתפקיד הנינג'ה: שרליז ת'רון, באתר ‏מאקו‏, 11 ביולי 2010
↑  Brandon Flowers' album has The Desired Effect on the Official Albums Chart
| הקילרס |
| --- | --- | --- |
| דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר | דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר |  |
| אלבומים | Hot Fuss • Sam's Town • Day & Age • Battle Born • Wonderful Wonderful • Imploding the Mirage |  |
| אלבומי אוסף | Sawdust • Direct Hits • Don't Waste Your Wishes |  |
| אלבומים נוספים | Live from the Royal Albert Hall • (Red) Christmas EP |  |
| מסעי הופעות | Hot Fuss Tour • Sam's Town Tour • Day & Age World Tour • Battle Born World Tour • Wonderful Wonderful World Tour |  |
| הקילרס - סינגלים |
| --- | --- | --- |
| Hot Fuss | "Mr. Brightside" • "Somebody Told Me" • "All These Things That I've Done" • "Smile Like You Mean It" |  |
| Sam's Town‎ | "When You Were Young" • "Bones" • "Read My Mind" • "For Reasons Unknown" |  |
| Sawdust | "Shadowplay" • "Tranquilize" |  |
| Day & Age | "Human" • "Spaceman" • "The World We Live In" • "A Dustland Fairytale" |  |
| ‎(Red) Christmas | "A Great Big Sled" • "Don't Shoot Me Santa" • "Joseph, Better You Than Me" • "¡Happy Birthday Guadalupe!" • "Boots" |  |
| Battle Born | "Runaways" • "Miss Atomic Bomb" • "Here with Me" |  |
| Direct Hits | "Shot at the Night" • "Just Another Girl" |  |
| Wonderful Wonderful | "The Man"‏ • "Run for Cover"‏ • "Rut" |  |
| Wonderful Wonderful | "Caution"‏ • "Fire in Bone"‏ • "My Own Soul's Warning"‏ • "Dying Breed (שיר של הקילרס)" |  |
| --- | --- |
בקרת זהויות :  BnF: cb162514074 (data)  GND: 135438225  ISNI: 0000 0001 1494 115X  LCCN: n2007003532  MusicBrainz: 5b9dc76b-8574-4cb5-9496-ab1bc0d35c29  NKC: xx0077587  VIAF: 80183865   WorldCat (עם VIAF): 80183865 
פלאוורס בהופעה של הלהקה, 2012
ג'בראן תווייני

| --- | --- |

 לידה:  17 בספטמבר 1957 אשרפייה, לבנון 
 נרצח:  13 בדצמבר 2005 (בגיל 48) ביירות, לבנון 
 שם לידה:  Gebran Ghassan Tueni 
 מדינה:  לבנון 
 השכלה:  המכללה לעיתונות של פריז  Grand Lycée Franco-Libanais 
 מפלגה:  non-attached 
 בן או בת זוג:  Mirna Murr 
 
ג'בראן ע'סאן תווייני (בערבית: جبران غسان تويني; 15 בספטמבר 1957 – 12 בדצמבר 2005) היה פוליטיקאי לבנוני והעורך והמוציא לאור של היומון "א-נהאר" בביירות.
תווייני הוא דור שלישי למשפחת עיתונאים. א-נהאר נוסד על ידי סבו, ג'בראן תווייני גם הוא, בשנת 1933. אביו, ע'סאן תווייני, ניהל את העיתון במשך עשרות שנים. אמו, נאדיה תווייני, הייתה משוררת לבנונית שכתבה בעיקר בצרפתית. לתווייני תארים אקדמיים בעיתונאות, יחסים בינלאומיים וניהול, אותם רכש באוניברסיטאות צרפתיות. דודו הוא מרואן חמאדה, שר התקשורת הדרוזי האנטי-סורי.
תווייני היה במשך שנים רבות מבקר חריף של הסדר הסורי בלבנון. במרץ 2000 כתב בעיתונו מאמר מערכת שבו קרא לנסיגת צבא סוריה מלבנון. במרץ 2005 השתתף בהפגנות מהפכת הארזים ונאם את נאומו המפורסם "בשם אלוהים אנחנו, מוסלמים ונוצרים, נשבעים שנישאר מאוחדים עד קץ הזמנים כדי להגן על לבנון שלנו". בחודש מאי נבחר לפרלמנט הלבנוני למושב השמור לכנסייה האורתודוקסית המזרחית בביירות כחלק מהקואליציה של סעד חרירי, בסיעת איחוד קרנת שהואן.
ההתנקשות בחייו

תווייני נהרג בהתנקשות כשמכונית תופת התפוצצה ב-12 בדצמבר 2005. הוא נטמן בכנסיית סנט דמטריוס לאחר טקס אשכבה שנערך בכנסיית סנט ג'ורג' בביירות. עשרות אלפי אנשים מילאו את רחובות ביירות ביום ההלוויה (14 בדצמבר). האבלים האשימו את סוריה במותו וקראו קריאות אנטי-סוריות. הפרלמנט הלבנוני ערך דקת דומייה בישיבת אבל מיוחדת.
את האחריות להתנקשות קיבלה קבוצה בשם "הנאבקים למען האיחוד והחופש של אלשאם". בפקס שהגיע למשרדי רויטרס הזהיר הארגון שגורל דומה צפוי לכל המתנגדים ל"ערביזם" בלבנון, ושההתנקשות הצליחה "להשתיק" בוגד, ו"הפכה את א-נהאר [מילולית, בערבית: "יום"] לחשכת הליל".
ההתנקשות בחייו של תווייני אירעה בסמוך לפרסום דו"ח ההתקדמות השני של ועדת האו"ם שחקרה את ההתנקשות ברפיק אל-חרירי, וראש ממשלת לבנון פואד סניורה ביקש ממועצת הביטחון של האו"ם לחקור האם יש מעורבות סורית במותו של תווייני ובמותם של מתנגדים אחרים לסוריה.
לפני מותו פעל תווייני לקיום חקירה בינלאומית של קברי אחים שנתגלו בענג'ר, ליד המקום שהיה מטה המודיעין הסורי בלבנון. במאמר המערכת האחרון שפרסם האשים תווייני את סוריה בביצוע "פשעים נגד האנושות".
תווייני נרצח בגיל 48. הוא השאיר אחריו אישה ושתי בנות תאומות שאך זה נולדו, וכן שתי בנות מנישואים קודמים.
גבול גינאה ביסאו–סנגל

גבול גינאה ביסאו–סנגל נמשך לאורך 341 קילומטרים ממשולש הגבולות גינאה-גינאה ביסאו-סנגל במזרח ועד לחוף האוקיינוס האטלנטי במערב.
תיאור

מחציתו המזרחית של הגבול, מהמפגש עם גבול סנגל, נראית מורכבת מקטע ישר אחד, אך היא מכילה כמה קטעים שמוסטים מעט זה מזה. המחצית המערבית של קו הגבול מורכבת מקטעים קצרים ולא סדירים.
היסטוריה

האימפריה הפורטוגזית שלטה על גינאה ביסאו עוד משנת 1474. האימפריה הצרפתית הקימה את מושבת סנגל הצרפתית במאה ה-17. ועידת ברלין, שהתקיימה בשנים 1884–1885, מנעה פריצת מלחמות בין המעצמות האירופיות על שטחי אפריקה בעקבות המרוץ לאפריקה. הצרפתים והפורטוגזים חתמו על הסכם ב-12 במאי 1886 אשר תוחם את שטחי מושבותיהן באפריקה, גבולות שנותרו על כנם עד היום. בשנים 1900–1905, ועדה צרפתית-פורטוגזית סימנה את הגבול ב-184 עמודים ממוספרים, 57 מהם בגבול בין גינאה ביסאו לסנגל. הגבול נהפך לגבול בין-לאומי לאחר שסנגל קיבלה את עצמאותה מצרפת בשנת 1960 וגינאה ביסאו קיבלה את עצמאותה מפורטוגל בשנת 1974.
ראו גם

ועידת ברלין
ערך זה הוא קצרמרבנושא גאוגרפיה של אפריקה. אתם מוזמנים לתרום לוויקיפדיה ו.
ג'ורג' פרדריק קונז

| --- | --- |

ג'ורג' פרידריק קונז, 1900
 לידה:  29 בספטמבר 1856 ניו יורק, ארצות הברית 
 פטירה:  29 ביוני 1932 (בגיל 75) ניו יורק, ארצות הברית 
 ענף מדעי:  מינרלוגיה
 מקום מגורים:  ארצות הברית
 מקום לימודים:  קופר יוניון 
 מוסדות:  טיפאני ושות'  הסקר הגאולוגי של ארצות הברית 
 פרסים והוקרה:  עמית באגודה האמריקאית לקידום המדע 
 תרומות עיקריות
 זיהוי הקונזיט,
 חתימה:   
 
גביש קונזיט מנוריסטן, אפגניסטן.
ג'ורג פ. קונז בוחן מחצב.
ג'ורג' פרדריק קונז (באנגלית: George Frederick Kunz; 29 בספטמבר 1856 - 29 ביוני 1932) היה מינרלוג אמריקאי ואספן מינרלים ידוע.
ביוגרפיה

קונז נולד בניו יורק, ארצות הברית, והחל לגלות עניין במינרלים כבר בגיל צעיר. בנערותו, צבר אוסף המונה יותר מארבעת אלפים פריטים, אותם מכר לאוניברסיטת מינסוטה תמורת 400 דולר. הוא נרשם ללימודים ב"אגודת קופר", אך לא סיים את לימודיו בקולג'. מכל מקום, למד מינרולוגיה באופן עצמאי מספרים וממחקרי שטח. מומחיות זו הקנתה לו עבודה בחברת טיפאני ושות', וידענותו ונלהבותו הביאו אותו בגיל 23 לעמוד בתפקיד סגן נשיא החברה. הוא זכה למוניטין רב עקב זיהוי וריאציית אבן חן של המינרל ספודומן, שלאחר מכן נקרא "קונזיט" לכבודו.
הוא לקח חלק בתערוכות הבינלאומיות של ארצות הברית בתחומי הכרייה ומינרלוגיה בפריז (1889), שיקגו (1893), אטלנטה (1895), פריז (1900), וסנט לואיס (1904). הוא העביר סדרה של שמונה הרצאות על אבנים יקרות במכון לואל בעונת 1894–1895. כחוקר עצמאי, היה חבר בחברה האמריקאית למינרולוגיה, ההתאחדות האמריקאית לקידום המדע, אקדמיית ניו יורק למדעים (בה שימש כסגן נשיא), המועדון המינרלוגי בניו יורק, בחברה האמריקאית לחברה להגנת נופים והיסטוריה (בה שימש כנשיא), האגודה האמריקנית לכימיה, המכון האמריקאי לכרייה ולהנדסת מטלורגיה (בו שימש כסגן נשיא), ובעוד ארגונים תרבותיים, מדעיים ונטורליסטים ורבים.
הוא היה המייסד של המוזיאון לאומנות שלווה בניו יורק ב-1913, וסוכן מיוחד של המכון הגאולוגי של ארצות הברית (1883–1909), אוצר וחוקר במוזיאון האמריקאי לתולדות הטבע בניו יורק, וקול בולט בקריאה להפוך את הקרט ליחידת המידה הסטנדרטית לאבני חן.
פרסים

קונז זכה לתארים לשם כבוד מאוניברסיטאות בארצות הברית ואירופה. בין היתר מהמוסדות:
אוניברסיטת קולומביה (תואר AM, בתאריך 8 ביוני 1898). הפרס הוענק על ידי פרופסור ג'יימס פ. קמפ, פרופסור לגאולוגיה בקולומביה.
אוניברסיטת ממבורג (תואר Ph.D, בשנת 1903) בעיקר על תרומתו לתחום המינרלוגיה באירופה ובגרמניה. באופן מפתיע, ב-1920 נשלל התואר בהליך חריג על ידי האוניברסיטה בגין מאמציו לשקם את יערות צרפת ובשל הבעת הזדהות ותמיכתו בכוחות צרפת ואנגליה כנגד גרמניה.
מכללת קנוקס באילינוי.
ספרייתו הפרטית

לאחר מותו, אוסף ספריו שמנה כמה אלפי ספרים, חוברות ומאמרים נדירים על אבני חן, נמכר לספריית המכון הגאולוגי של ארצות הברית במחיר דולר אחד ב-1933. האוסף כלל ספרים ייחודיים בתחומי הגמולוגיה, אבני החן בפולקלור לאורך ההיסטוריה, ליטוש יהלומים וארכיון הסחר באבני חן שחשיבותו באיתור המקור של יהלומים מפורסמים כגון יהלום הופ.
בדצמבר 2012 התגלה אלבום תמונות המתוארך ל-1922 בין ספריו של קונז. האלבום כולל 81 תמונות של אבני כתר מרוסיה לצד קטלוג רשמי של הממשלה הסובייטית. חוקרים זיהו ארבעה יהלומים, כיהלומים המופיעים במסמכים רשמיים ב-1922 אך לא נמצאו בקטלוגים עדכניים יותר. נכון לעכשיו, הם נחשבים לאבודים.
כתבים נבחרים

The Book of the Pearl: The History, Art, Science and Industry of the Queen of Gems
Curious Lore of Precious Stones: Being a Description of their Sentiments and Folk Lore, Superstitions, Symbology, Mysticism, Use in Medicine, Protection, Prevention, Religion, and Divination, Crystal Gazing, Birth Stones, Lucky Stones and Talismans, Astral, Zodiacal and Planetary
Catskill Aqueduct Celebration Publication: A Collection of Pamphlets Published in Connection with the Celebration of the Completion of the Catskill Aqueduct, being Chiefly Catalogues of Exhibitions Held by Art, Scientific and Historical Museums and Institutions in New York City in Cooperation with the Mayor’s Catskill Aqueduct Celebration Committee in 1917
הערות שוליים

↑  https://www2.usgs.gov/blogs/features/usgs_top_story/tracking-the-story-of-the-russian-crown-jewels/?from=title
| --- | --- |
בקרת זהויות :  NLI: 987007272879705171  CiNii: DA01699000  GND: 116660511  ISNI: 0000 0000 8342 6306  LCCN: n86842753  LNB: 000129935  NDL: 01222298  NKC: xx0316905  NLA: 35285515  NTA: 074127276  SNAC: w6rj4k5z  SUDOC: 145819698  S2AuthorId: 39709766  Trove: 897712  VcBA: 495/205083  VIAF: 30293517   WorldCat (עם VIAF): 30293517
ג'זירה (קהיר)

| --- | --- |

צילום אווירי של האי ג'זירה על הנילוס, במבט דרומה, ועליו רובע זמאלכ
 נתונים גאוגרפיים
 מיקום:  נילוס 
 קואורדינטות:  30°03′00″N 31°13′00″E﻿ / ﻿30.05°N 31.216666666667°E﻿ / 30.05; 31.216666666667
 שטח:  2.7720 קילומטר רבוע
 אורך:  3.9 קילומטר
 רוחב:  0.8 קילומטר
 נתונים מדיניים
 מדינה:  מצרים מצרים
 אוכלוסייה:  17,365
 אזור זמן:  UTC +1
 עיר ראשית:  קהיר
  (למפת קהיר מוגדלת) ג'זירה(למפת קהיר רגילה) ג'זירה
 
גַ'זִירַה (בערבית: الجزيرة) הוא אי שנמצא בנהר הנילוס ליד קהיר, שבמצרים. מגדל קהיר, בית האופרה של קהיר, מרכז התרבות אל סאוי (אנ') והמוזיאון לקרמיקה איסלאמית (אנ') נמצאים על האי.
בערבית, פירוש המילה "ג'זירה" הוא "אי".
אקלים

הטמפרטורה הממוצעת היא 26 מעלות צלזיוס. החודש הכי חם הוא יולי (34 מעלות צלזיוס). החודש הכי קר הוא ינואר (15 מעלות צלזיוס). כמות המשקעים הממוצעת היא 34 מילימטרים בשנה. חודש פברואר הוא החודש שיש בו הכי הרבה גשם (8 מ"מ גשם), וחודש אפריל הוא החודש שיש בו הכי פחות גשם (1 מ"מ גשם).
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא גאוגרפיה של מצרים ובנושא איים. אתם מוזמנים לתרום לוויקיפדיה ו.
בנק קרדי ליונה

| --- | --- |


 נתונים כלליים
 מייסדים:  אנרי ז'רמן 
 תקופת הפעילות:  1863–הווה (כ־161 שנים) 
 חברת אם:  קרדי אגריקול 
 מיקום המטה:  ליון 
 ענפי תעשייה:  שירותים פיננסיים, מלבד ביטוח ופנסיה, בפסקה זו רשומה אחת נוספת שטרם תורגמה 
  
 www.lcl.fr
 
בנק קרדי ליונה הוא בנק צרפתי היסטורי.
בתחילת שנות ה-90 היה הבנק הצרפתי הגדול ביותר, בתקופה זו היה מוחזק ברובו על ידי המדינה. הבנק נודע בשל ניהולו הלקוי בתקופה זו, דבר שכמעט הוביל לפשיטת רגל ב-1993.
בשנת 2003 נקנה הבנק על ידי הבנק הצרפתי המתחרה קרדי אגריקול (Crédit Agricole), תמורת 20 מיליארד דולר, ומאז נקרא הבנק LCL.
היסטוריה

הבנק הוקם בשנת 1863 על ידי הנרי ז'רמן בעיר ליון שבצרפת, ובסביבות שנת 1900 היה לבנק הגדול בעולם.
בשנת 1945, לאחר מלחמת העולם השנייה, הולאם הבנק יחד עם שאר הבנקים הצרפתיים.
עד ראשית שנות ה-90 היה בנק קרדי ליונה בנק מרכזי בצרפת. אולם הבנק נפל קורבן להונאה בהיקף של 1.5 מיליארד דולר, ונוהל באופן כושל שהביא אותו לסף הליך פירוק בשנת 1996, אז הוזרמו לו כספים על ידי ממשלת צרפת. בשנת 1999 הופרט.
החל משנת 1998 חקרה המשטרה הצרפתית חלפנים שלקחו המחאות השייכות ללקוחות של בנקים בצרפת, העבירו אותן דרך בנקים בישראל והעלימו את מקורו של הכסף, וכך ביצעו העלמת הכנסות מפני רשויות המס. בעקבות החקירה והכניסה של ישראל לרשימה השחורה של כוח-המשימה הבין-ממשלתי למאבק בהלבנת-הון (Financial Action Task Force on Money Laundering), החליט הבנק בינואר 2002 להפסיק לעבוד עם בנקים מישראל.
בארץ ישראל

בסוף המאה ה-19 הפעיל הבנק סניף בארץ ישראל, לצד סניפים של בנקים בינלאומיים נוספים. פעילות הבנק בארץ ישראל החלה ב-1892 עם פתיחת סניף בירושלים והפעלת נציגות ביפו, אשר ב-1903 התמסדה כסניף משנה. פעילותו הענפה בארץ השתנתה בעקבות מלחמת העולם הראשונה, כאשר מוסדות קתוליים העבירו את חשבונותיהם לבנק האיטלקי, בנקו די רומא, וארגונים יהודיים החלו להעביר את עסקיהם לבנק אנגלו-פלשתינה. ב-1927 חיסל הבנק את פעילותו בארץ ישראל.
הערות שוליים

↑  קרדי אגריקול תרכוש את קרדי ליונה ב-20 מיליארד דולר, באתר הארץ, 16 בדצמבר 2002
↑  מאת ג'ון טאגליאב, החקלאי שגידל בנק גדול, באתר הארץ, 30 בדצמבר 2002
↑  גרדינר מורס, היזהרו מראשי תיבות, באתר הארץ, 22 באוגוסט 2010
↑  שירות רויטרס, לוס אנג'לס, ‏הקולנוען ג'יאנקרלו פארטי ושותפו נעצרו באיטליה בפרשת הונאת MGM וקרדי ליונה, באתר גלובס, 13 באוקטובר 1999
↑  בלומברג, פאריס, ‏הבראת בנק קרדי ליונה עלולה להסתכם בכ-29 מיליארד דולר, באתר גלובס, 25 ביוני 1997
↑  רויטרס, פריס, ‏הוכרזה הפרטת בנק קרדי ליונה - במחיר נמוך יחסית לסבסודו, באתר גלובס, 14 ביוני 1999
סוכנויות הידיעות, בריסל, ‏הנציבות האירופית לוחצת על צרפת להפריט את בנק קרדיט ליונה, באתר גלובס, 2 באפריל 1998
↑  ynet, בנק קרדי-ליונה הצרפתי השעה פעולות מול ישראל, באתר ynet, 18 בינואר 2002
עמית שרביט, עוד בנקים צרפתיים עלולים להפסיק לקבל צ'קים מבנקים ישראליים, באתר הארץ, 17 בינואר 2002
↑  "ישראל החליפה את לוקסמבורג וליכטנשטיין כמרכז הלבנות הון", באתר TheMarker‏, 20 בינואר 2002
↑  מפה משנת 1906 עם ציון הבנק (מערבית לשער יפו), באתר הספרייה הלאומית, אוסף המפות ע"ש ערן לאור
↑  נחום גרוס, הבנקאות היהודית וצמיחת המשק בתקופת המנדט, כלכלה וחברה בימי המנדט: 1948-1918 (ערכו א' בראלי ונ' קרלינסקי), עיונים בתקומת ישראל, סדרת נושא 2, שדה בוקר, המרכז למורשת בן-גוריון, 2003. (עמוד 220)
| --- | --- |
בקרת זהויות :  NLI: 987007598934205171  GND: 273386-9  ISNI: 0000 0001 0666 5386  LCCN: n83182751  VIAF: 156656470   WorldCat (עם VIAF): 156656470
ג'יימי ארנולד

| --- | --- |

 לידה:  10 במרץ 1975 (בן 49) דטרויט
 עמדה:  פאוור פורוורד
 גובה:  2.03
 דראפט:  לא נבחר, 1997
 קבוצות כשחקן
 1997 - 1998   1998 - 2000   2000 -2001   2001 -2002   2002 - 2003   2003 -2005  2005 - 2007   2007 - 2008  2008   2009 - 2010 2010  2010 -2011:  אקו הולטכן   הפועל גליל עליון  אי אל אם אוורה  קראבנוס  קרקה נובו מסטו  חובנטוד בדאלונה  מכבי תל אביב   הפועל ירושלים וירטוס בולוניה  פריסטרי אתונה אולימפיה מילאנו הפועל חולון
 הישגים כשחקן
 מלך הסלים ביורוקאפ 20.3 נק' (2003)  מלך הריבאונד של הליגה הישראלית  9.6 (1999)  מלך הריבאונד של הליגה הצרפתית 11.3 (2001)  מצטיין הליגה הסלובנית (2003)
 קבוצות כמאמן
 2014 - 2015:  האקדמיה היהודית של דטרויט
 
ג'יימי ארנולד (באנגלית Jamie Arnold נולד ב-10 במרץ 1975, בדטרויט, ארצות הברית) הוא כדורסלן עבר אמריקאי המחזיק באזרחות ישראלית, ששיחק בעמדת הפאוור פורוורד.